# *………. (sz.) napirend*

# Előterjesztve: A Közoktatási, Közművelődési, Sport, Egészségügyi, Szociális és Lakásügyi Bizottság

## **E L Ő T E R J E S Z T É S**

### a Képviselő-testület 2021. szeptember 14-i rendkívüli ülésére

**Tárgy:** Javaslataz időskorúak átmeneti ellátásának Budapest Főváros XI. Kerület Újbuda Önkormányzatával megkötendő megállapodás formájában történő biztosítására

**Készítette:** …………………………………

Ötvös Zoltán

intézményirányítási osztályvezető s.k.

**Egyeztetve:**

…………………………………

Varga Előd Bendegúz

alpolgármester

………………………………..

Annus Béláné

gazdasági igazgató

…………………………………

Vargáné Luketics Gabriella

humánszolgáltatási igazgató s.k.



**Látta:** …………………………………

dr. Szalai Tibor jegyző

…………………………………………

dr. Silye Tamás

jegyzői igazgató



*A napirend tárgyalása zárt ülést nem igényel!*

1. **Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény (továbbiakban: Szt.) 86. § (2) bekezdés d) pontja alapján Budapest Főváros II. Kerületi Önkormányzat I. számú Gondozási Központja (1027 Budapest, Bem tér 2.) látja el az időskorúak átmeneti ellátása (továbbiakban: gondozóház) kötelező önkormányzati feladatot a kerületben.

A gondozóház ideiglenes jelleggel, legfeljebb egyévi időtartamra, teljes körű ellátást biztosít folyamatos ápolást nem igénylő, járóképes, családi gondozást nélkülöző, krízishelyzetbe került, illetve kórházi ápolás után gondozást, felügyeletet igénylő, otthonában bármely szociális vagy egészségi okból a házi segítségnyújtás keretében nem gondozható időskorú, valamint 18. életévét betöltött igénylők részére.

A Képviselő-testület 2021. augusztus 31-e ülésén a 252/2021.(VIII.31.) határozatával elfogadta az I. Sz. Gondozási Központ gondozóházi szolgáltatásának felülvizsgálatára felkért Szakmai Munkacsoport szakmai véleményét (munkaanyagát) s egyetértett az abban megfogalmazott javaslatokkal.

A munkaanyagban bemutatásra került annak lehetősége, ha az idősek átmeneti ellátásának kötelező önkormányzati feladatát a továbbiakban ellátási szerződés keretében biztosíthatná az önkormányzat, ebben az esetben az ellátottak a jelenleginél jóval kedvezőbb körülmények között részesülhetnek a szolgáltatásban, valamint új alapellátásokkal, szolgáltatásokkal bővülhetne a kerület szociális ellátórendszere.

A Szakmai Munkacsoport az alábbi javaslatokat tette:

1. A járványhelyzetre való tekintettel az időskorúak átmeneti ellátásának megfelelő, szakmailag magas színvonalú, a gondozottak részére előnyös feltételekkel történő szolgáltatás biztosítása céljából a legrövidebb időn belül az ellátási szerződéses megkötése javasolt olyan szolgáltatóval, aki már jelenleg is rendelkezik a szolgáltatás működtetésének feltételeivel.
2. A beérkezett ajánlatok közül a XI. kerületi Önkormányzat ajánlatát tartja a Szakmai Munkacsoport szakmailag a legmegfelelőbbnek, tekintettel arra, hogy az ellátottak elhelyezése saját fürdőszobával, teakonyhával felszerelt erkélyes kétágyas apartmanokban biztosított, az átmeneti ellátás nyújtására működési engedéllyel már rendelkezik és 4 fő elhelyezését vállalják.
3. Az ellátási szerződés előkészítésére és a Képviselő-testület elé terjesztésére javasolt időpont 2021. szeptember.

A tervezett jogszabályi módosítások szerint az időskorúak átmenti ellátása, mint szakosított szociális szolgáltatási forma 2022. december 31. napjával megszűnik, ezért javasolt ezen időszakra, határozott idejű szerződést kötni. *A megállapodás tervezete a határozati javaslat mellékletét képezi.*

Az Újbuda Önkormányzata által fenntartott Újbudai Idősek Háza (1115 Budapest, Fraknó utca 7.) az időskorúak átmeneti ellátása kötelező önkormányzati feladatot jelenleg 18 férőhelyen biztosítja, az ellátást 2021. november 1-jétől 2022. december 31-éig 4 fő II. kerületi lakcímű lakos számára tudja vállalni.

Az időskorúak gondozóháza feladat szolgáltatási önköltsége a 2021. évben napi 10 367 Ft/fő.

A Budapest Főváros II. Kerületi Önkormányzat által vállalt szolgáltatási díj:

a) a ténylegesen az intézményben töltött napok vonatkozásában a mindenkori szolgáltatási önköltség  80 %-ának,

b) az üres férőhelyek vonatkozásában a mindenkori szolgáltatási önköltség 70 %-ának megfelelő összeg.

Az ellátást igénybe vevő által fizetendő személyi térítési díj összegét az Újbudai Idősek Háza intézményvezetője állapítja meg az önkormányzati rendelet és a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendeletben meghatározottak szerint.  Az ellátás napi intézményi térítési díja 5195 Ft/fő (kerületünkben 7325 Ft/fő), mely személyi térítési díjként kérhető, de az ellátott jövedelmének maximum 60%-a lehet.

Jelenleg 3 fő II. kerületi lakos ellátott van az intézményben, akiknek felajánlható a XI. kerületi ellátás biztosítása.

Amennyiben a 4 férőhely 2021. november 1. napjától betöltésre kerül, ez 8293 Ft/nap/fő, azaz 2 023 638 Ft költségvetési kiadás terheli az önkormányzatot a 2021. évben, az összeg az intézmény költségvetésében rendelkezésre áll, a 3. sz. határozati javaslatban foglaltak szerint átcsoportosítható.

A járványhelyzet miatt bekövetkezhető esetleges újbóli jogszabályi változások (pl.: bentlakásos intézményi felvételi szigorítások) miatt javasolt a megállapodás megkötéséről a mielőbbi döntéshozatal.

Az Szt. 90. § (4) bekezdése értelmében a szociális szolgáltatást a helyi önkormányzat, az állam fenntartói feladatainak ellátására a Kormány rendeletében kijelölt szerv, illetve a társulás más helyi önkormányzattal vagy társulással kötött megállapodás útján is.

Az Szt. 122. §-a szerint: *A helyi önkormányzat képviselő-testülete az ellátási szerződés megkötését, a szerződés módosítását, illetve megszüntetését nem ruházhatja át.*

Amennyiben az önkormányzat az átmeneti ellátást megállapodás megkötésével biztosítja a saját intézményi szolgáltatás megszüntetéséről is kell dönteni. Javasolt időpont ez év november 30-a. Mind a gondozottakkal, mind a munkatársakkal kapcsolatos feladatok jogszerű és humánus lebonyolításához ezzel elegendő idő fog rendelkezésre állni.

A fentiek alapján kérem a Tisztelt Képviselő-testületet, hogy szíveskedjenek megtárgyalni és elfogadni a határozati javaslatokat.

**HATÁROZATI JAVASLATOK**

1. A Képviselő-testület úgy dönt, hogy a Budapest Főváros XI. Kerületi Újbuda Önkormányzatával (1113 Budapest, Bocskai út 39.-41.) az időskorúak átmeneti ellátására - a határozat melléklete szerinti tartalommal - 4 fő II. kerületi lakcímmel rendelkező lakos tekintetében 2021. november 1. napjától 2022. december 31. napjáig, egyező akaratnyilvánítással megállapodást köt, s egyben felhatalmazza a Polgármestert a Megállapodás aláírására.

**Felelős:** Polgármester

**Határidő:** 2021. november 1.

*(A döntés meghozatalához egyszerű többségű szavazati arány szükséges.)*

2.AKépviselő-testület úgy dönt, hogy a Budapest Főváros II. Kerületi Önkormányzat I. sz. Gondozási Központjában (1027 Budapest, Bem tér 2.) nyújtott időskorúak átmeneti ellátását 2021. november 30. napjával megszünteti azzal, hogy a kötelező önkormányzati feladatot a továbbiakban ellátási szerződéssel biztosítja. Felkéri a Polgármestert a szolgáltatás megszüntetéséhez kapcsolódó hatósági bejelentések, eljárások megtételére.

**Felelős:** Polgármester

**Határidő**: 2021. december 31.

*(A döntés meghozatalához minősített többségű szavazati arány szükséges.)*

3. A Képviselő-testület úgy dönt, hogy a Budapest Főváros II. Kerületi Önkormányzat 2021. évi költségvetéséről szóló 9/2021.(II.23.) önkormányzati rendelet 6. sz. tábla „*I. sz. Gondozási Központ dologi kiadások”* előirányzatból 2 200 eFt-ot átcsoportosít a rendelet 4. sz. tábla A/8. sor *„Szociális, gyermekjóléti szolg. és ell.”* előirányzat sorába.

**Felelős:**      Polgármester

**Határidő:** előirányzat módosításra 5 nap, rendelet módosítására legkésőbb 2021. december 31.

*(A döntés meghozatalához egyszerű többségű szavazati arány szükséges.)*

Budapest, 2021. szeptember 10.

Kovács Márton

alpolgármester s.k.

*Határozati javaslat melléklete*

**Iktatószám (Megbízó):...................../2021**

**Iktatószám (Megbízott):.................../2021**

**Iktatószám (Intézmény):………................./2021**

MEGÁLLAPODÁS

**(időskorúak átmeneti ellátására)**

amely létrejött egyrészről

|  |  |
| --- | --- |
| Név: | **Budapest Főváros II. Kerületi Önkormányzat** |
| Székhely: | 1024 Budapest, Mechwart liget 1. |
| Adószám: | 15735650-2-41 |
| KSH statisztikai számjel: | 15735650-8411-321-01 |
| Bankszámlaszám: | 12001008-00201761-00100004 |

képviseli: **Őrsi Gergely** polgármester (az időskorúak átmeneti ellátását megrendelő, a továbbiakban: **„Megbízó”**),

másrészről

|  |  |
| --- | --- |
| Név: | **Budapest Főváros XI. Kerület Újbuda Önkormányzata** |
| Székhely: | 1113 Budapest, Bocskai út 39-41. |
| Adószám: | 15735746-2-43 |
| KSH statisztikai számjel: | 15735746-8411-321-01 |
| Bankszámlaszám: | 11784009-15511001 |

képviseli: **dr. László Imre** polgármester (az időskorúak átmeneti ellátását nyújtó intézményt fenntartó, a továbbiakban: „**Megbízott**”)

továbbá

|  |  |
| --- | --- |
| Intézmény neve: | **Újbudai Idősek Háza** |
| Székhely: | 1115 Budapest, Fraknó utca 7. |
| Adószám: | 16924705-2-43 |
| KSH statisztikai számjel: | 16924705-8730-322-01 |
| Bankszámlaszám: | 11784009-16924705 |

képviseli: **Krausz Sándor Istvánné** intézményvezető (az időskorúak átmeneti ellátásában szolgáltatást nyújtó intézmény, a továbbiakban: „**Intézmény**”).

között az alulírott helyen, időben és az alábbi feltételekkel **2021. november 1. hatállyal:**

|  |  |
| --- | --- |
| **I.** | **A Megállapodás tárgya** |
|  | A szerződő felek a jelen Megállapodást (a továbbiakban: Megállapodás) a szociális igazgatásról és szociális ellátásokról szóló 1993. évi III. törvény (a továbbiakban: Szt.) 86. §, valamint a 90. § (4) bekezdés rendelkezései szerint időskorúak átmeneti ellátása (Szt. 80. § (3) bekezdés a) pont) feladat biztosítása érdekében kötik meg a Megbízó Képviselő-testületének ……/2021. (…………) számú továbbá a Megbízott Képviselő-testületének ……/2021. (…………) számú határozata alapján. |
| **II.** | **A szociális szakosított ellátás** |
| 1. | A Megbízott időskorúak átmeneti ellátását biztosítja az Szt. 80. § (3) bekezdés a) pontja szerint a fenntartásában működő Intézményben (1115 Budapest, Fraknó utca 7.). |
| 2. | A Megbízott átmeneti elhelyezést nyújtó intézményi ellátás – időskorúak gondozóháza ellátásra Budapest Főváros Kormányhivatala (székhely: 1056 Budapest, Váci út 62-64.) által BP/0502/2217-2/2020. ügyiratszámon, 2020. október 12. napján kiadott szolgáltatói bejegyzéssel (működési engedély) rendelkezik (Ágazatai azonosító: S0023527). Az engedélyezett férőhelyek száma: 18 férőhely. |
| 3. | Az Intézmény gondoskodik az önmagukról nem, vagy csak folyamatos segítséggel gondoskodni képes személyek napi legalább háromszori étkeztetéséről, szükség szerint ruházattal, illetve textíliával való ellátásáról, mentális gondozásáról, a külön jogszabályban meghatározott egészségügyi ellátásáról, valamint lakhatásáról. |
| 4. | A Megbízott kijelenti, hogy a Megállapodásban vállalt feladatához a szükséges engedélyek és feltételek rendelkezésre állását a Megállapodás hatálya alatt folyamatosan biztosítja. |
| **III.** | **A szolgáltatás biztosítása** |
| 1. | A Megállapodás keretében Megbízó megbízza a Megbízottat, hogy 4 férőhelyen – a Megbízó illetékességi területén bejelentett lakcímmel rendelkező – az ellátást igénylők részére biztosítsa az időskorúak gondozóháza feladat ellátását az Intézményben. |
| 2. | A Megbízott kötelezettséget vállal arra, hogy a Megbízó fenntartásában működő I. számú Gondozási Központ (1027 Budapest, Bem József tér 2.) gondozóházában 2021. október 31. napján ellátásban részesülő II. kerületi lakcímmel rendelkező ellátást igénylők részére a további ellátást - szükség szerint - biztosítja az Intézményben. |
| **IV.** | **A Megbízott kötelezettségei** |
| 1. | A Megbízott 2021. november 1. napjától 2022. december 31. napjáig 4 férőhelyen időskorúak átmeneti ellátását biztosítja az Intézményen keresztül.  Ennek keretében vállalja az ellátást igénybe vevők részére a teljes körű személyes gondoskodást nyújtó ellátás biztosítását, olyan személyre szóló ápolási, gondozási tevékenység végzését, amely biztosítja az ellátott testi, lelki és szociális jólétét, állapotának megfelelően. |
| 2. | Az Intézmény a IV. 1. pontban meghatározott szociális szakfeladat ellátását annak szakmai tartalmára vonatkozó külön jogszabályok és szakmai követelmények, nyilvántartási és adatkezelési kötelezettségek betartása mellett végzi, az azokban megkövetelt személyi és tárgyi feltételekkel rendelkezik. |
| 3. | A Megbízott kötelezettséget vállal, hogy a vonatkozó jogszabályokban foglalt adatkezelési és adatvédelmi szabályokat betartja. |
| 4. | A Megbízott az Szt. 121. § (2) bekezdés j) pontja alapján az adatszolgáltatási, valamint statisztikai adatgyűjtési kötelezettségének eleget tesz és a szükséges adatokat a Megbízó rendelkezésére bocsátja. Az adatokat a Megbízott a valóságnak megfelelő tartalommal térítésmentesen köteles szolgáltatni. |
| 5. | A Felek kötelesek minden olyan változásról, rendkívüli eseményről egymást értesíteni, amelyek a Megállapodás tartalmára érdemi hatással vannak és egyeztetést, illetőleg további intézkedést igényelnek. |
| 6. | A Megbízott haladéktalanul köteles a Megbízót írásban tájékoztatni, amennyiben akadályba ütközik a Megállapodásban foglalt kötelezettségeinek teljesítése. |
| 7. | A Megbízó a Megállapodás tárgyát képező szociális szakfeladat ellátását ellenőrizheti. A Megbízott és az Intézmény köteles az ellenőrzés során a Megbízó megbízottjának átadni az ellenőrzéshez szükséges valamennyi iratot, illetve köteles biztosítani az iratokba való betekintést. Ez alól kivételt képez az ellátást igénybe vevőkre vonatkozóan az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvényben meghatározott egészségügyi adatok megismerése. |
| **V.** | **A szolgáltatás díja** |
| 1. | Felek megállapodnak abban, hogy a IV. 1. pontban meghatározott feladatra a Magyarország mindenkori éves költségvetésében meghatározott állami normatív hozzájárulást a Megbízott igényli és használja fel. |
| 2. | A Megbízó negyedévente a IV. 1. pontban meghatározott ellátás szolgáltatási ellenértékét – mint vásárolt szolgáltatást, a számvitelről szóló 2000. évi C. törvénynek megfelelően – kiállított számla ellenében utólagosan téríti meg. |
| 3. | A Megbízó vállalja a mindenkori intézményi szolgáltatási önköltség  a) 80 %-ának a megfizetését a ténylegesen az intézményben töltött napok vonatkozásában,  b) 70 %-ának a megfizetését pedig az üres férőhelyek vonatkozásában.  *(A szolgáltatási önköltség összege a 2021. évben 10 367 Ft/fő/nap)*  4. A szolgáltatásért az igénybevevő által fizetendő térítési díj összegét a személyes gondoskodást nyújtó ellátásokról szóló 52/2017. (XII. 21.) XI. ÖK rendelet (a továbbiakban: önkormányzati rendelet) melléklete tartalmazza. |
| 5. | A Megbízó a szolgáltatási ellenértéket, mint vásárolt szolgáltatást az Intézmény OTP Bank Nyrt. 11784009-16924705 számú bankszámlája javára a számla kézhezvételét követő 15 napon belül köteles megfizetni.  A számla mellékletét képezi az ellátást igénybe vevő/k/re vonatkozó – az Intézmény vezetője által hitelesített – kivonat, illetve annak összesítő táblázata.  A Megbízó fizetési kötelezettségét az Intézménynek a Megállapodásban szereplő bankszámlaszámától eltérő pénzforgalmi jelzőszámú bankszámlára akkor teljesíti, amennyiben az Intézmény cégszerűen aláírt dokumentumban jelenti be a változást. |
| 6. | Amennyiben a Megbízó jelen Megállapodásban rögzített fizetési kötelezettségét nem teljesíti határidőre, úgy a Megbízott jogosult külön számlán a késedelem minden napjára késedelmi kamatot felszámítani, amelynek éves mértéke a mindenkori jegybanki alapkamat kétszerese. |
| 7. | Felek megállapodnak abban, hogy amennyiben a Megbízó a Megbízott irányába fennálló kötelezettségét a Megbízott írásbeli felszólításának kézhezvételét követő 90 (kilencven) napon belül – felhívás ellenére – nem egyenlíti ki, úgy a Megbízott jogosult a Megállapodást a VI. 5. pontban foglaltak alapján felmondani. |
| 8. | A Megbízott az intézményi térítési díjat a mindenkori vonatkozó jogszabályi rendelkezések maradéktalan betartásával köteles meghatározni. |
| 9. | Az Intézmény a Megállapodás alapján nyújtott szolgáltatásért személyi térítési díj beszedésére jogosult. |
| 10. | Az ellátást igénybe vevő által fizetendő személyi térítési díj összegét az Intézmény vezetője állapítja meg az önkormányzati rendelet és a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendeletben meghatározottak szerint. |
|  | 11./ A személyi térítési díj vonatkozásában a Megbízónak térítési kötelezettsége nem keletkezhet. |
| 12. | A Megbízott vállalja, hogy 2022. június 1. és 2023. március 31-ig napjáig részletes szakmai beszámolót készít, amelyben tájékoztatja a Megbízót a vállalt szociális szakfeladat, időskorúak átmeneti ellátása szolgáltatás tevékenységéről. |
| **VI.** | **A Megállapodás hatálya, felmondás** |
| 1. | Jelen Megállapodás a Felek között az Szt. 86. §-a valamint a 90. § (4) bekezdése alapján 2021. november 1. napjától 2022. december 31. napjáig tartó határozott időtartamra jön létre. |
| 2. | Jelen Megállapodás megszűnik  - az Intézmény jogutód nélküli megszűnésével,  - a feleknek a Megállapodás megszüntetésére vonatkozó közös megegyezésével,  - felmondás esetén,  - ha az Intézmény a szakmai programjával, a működési engedélyében foglaltakkal ellentétes tevékenységet végez, és a törvényességi felügyeletét ellátó szerv ezt megállapítja. |
| 3. | A Felek a Megállapodást közös megegyezéssel bármikor jogosultak megszüntetni.  A Megállapodás megszüntetése esetén felek külön megállapodásban rendelkeznek a kölcsönös elszámolás módjáról, időpontjáról, a felek esetleges – a megállapodás megszűnését követő időszakra vonatkozó – kötelezettségeiről. |
| 4. | A Felek a Megállapodást rendes felmondással, 3 (három) havi felmondási idővel, a másik fél székhelyére megküldött, írásban tett nyilatkozattal szüntethetik meg. |
| 5. | Rendkívüli felmondásnak azonnali hatállyal van helye, ha a másik a fél jelen Megállapodásban vállalt kötelezettségeit súlyosan megszegi, különösen,  a) ha az ellátást igénybe vevő/k élete, testi épsége, egészsége kerül veszélybe a végzett tevékenység, mulasztás következményeként, vagy  b) az Intézmény a szerződésben vállalt szolgáltatást folyamatosan nem végzi vagy bizonyítottan a jogszabályok, szakmai szabályok súlyos megsértésével, illetve a szükséges hatósági engedélyek nélkül végzi. |
| 6. | A Megállapodás bármely okból történő megszüntetése esetén kötelesek a felek a felmondási idő alatt a kötelezettségeiket teljesíteni, az Intézmény köteles biztosítani az ellátást igénybe vevő/k részére az időskorúak átmeneti ellátása szolgáltatás folyamatos működését. |
| **VII.** | **Kártérítés** |
| 1. | A Megbízott vállalja, hogy a szolgáltatás időszakos hiánya, illetve a Megállapodásnak az Intézménynek felróható okból történő azonnali felmondása esetén – a ténylegesen bekövetkezett kár erejéig – kártérítést fizet a Megbízó részére a kiesett szolgáltatás vonatkozásában és időtartamára. |
| 2. | A kiesett szolgáltatással kapcsolatos fizetési kötelezettség vonatkozásában a Polgári Törvénykönyvről szóló 2013. évi V. törvény (a továbbiakban: Ptk.) 6:48. §-a szerinti kamatfizetési kötelezettség áll fenn. |
| **VIII.** | **A panaszok kezelése** |
| 1. | A Megbízott a Megállapodás tárgyát képező tevékenységével kapcsolatos panaszokat köteles haladéktalanul, legkésőbb a panasz beérkezésétől számított 15 (tizenöt) napon belül kivizsgálni, illetve a panaszost és a Megbízót a vizsgálat eredményéről, a megtett intézkedésekről 15 (tizenöt) napon belül írásban tájékoztatni. |
| 2. | A Megbízó a Megbízott – Megállapodásban foglalt – tevékenységével összefüggésben a hozzá érkezett, keletkezett észrevételeket, panaszokat azok beérkezését követő 8 (nyolc) napon belül továbbítja a Megbízott részére. |
| **IX.** | **Záró rendelkezések** |
| 1. | A Megállapodás alapját különösen az alábbi jogszabályok határozzák meg:  - az Szt.;  - az információs önrendelkezési jogról és az információszabadságról szóló 2011. évi  CXII. törvény;  - a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet;  - a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendelet;  - a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet;  - a személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SzCsM rendelet;  - a személyes gondoskodást nyújtó ellátásokról szóló 52/2017. (XII.21.) XI.ÖK számú rendelet;  - Magyarország – e Megállapodás fennállásának időtartamára vonatkozó – éves költségvetéséről szóló törvény(ek). |
| 2. | A megállapodás módosításához, megszüntetéséhez  a szerződő felek Képviselő-testületeinek döntése szükséges. |
| 3. | Felek a Megállapodásból adódóan keletkezett jogvitájuk eldöntését elsősorban tárgyalásos formában kötelesek rendezni. |
| 4. | A Megállapodásban nem szabályozott kérdésekben a Ptk., az Szt. és a hatályos egyéb jogszabályok rendelkezései az irányadóak. |
| 5. | A Felek kötelezettséget vállalnak, hogy az alkalmazottaik és teljesítési segédeik a Megállapodásban rögzített és annak teljesítése során egymás tudomására jutott kapcsolattartási adatait kizárólag jelen Megállapodáshoz kapcsolódóan, annak teljesítéséhez szükséges mértékben, az adatvédelmi jogszabályoknak és elvárásoknak megfelelően kezelik. |
| 6. | A Megbízott és az Intézmény a Megállapodás aláírásával nyilatkozik arról, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontjában meghatározott átlátható szervezetnek minősül. Vállalja, hogy ezen nyilatkozatban foglaltak változása esetén a változásról haladéktalanul tájékoztatja a Megbízót. A Felek rögzítik, hogy a Megbízót azonnali hatályú felmondási vagy – amennyiben a teljesítésre még nem került sor – elállási jog illeti meg, ha a Megbízott és az Intézmény a jelen pontban meghatározott nyilatkozatot valótlan tartalommal tette meg vagy a nyilatkozatban foglaltak változására vonatkozó tájékoztatási kötelezettségét elmulasztja. |
| 7. | A Felek a Megállapodást elolvasták, közösen értelmezték, és mint akaratukkal mindenben megegyezőt, jóváhagyólag és saját kezűleg 6 (hat) példányban írták alá, amelyből 2 (kettő) – 2 (kettő) példány a Megbízót, a Megbízottat és az Intézményt illeti meg. |

Budapest, 2021.

…….…………………….. ………………………..

|  |  |
| --- | --- |
| **dr. László Imre** | **Őrsi Gergely** |
| polgármester  Budapest Főváros XI. Kerület  Újbuda Önkormányzata | polgármester  Budapest Főváros II. Kerületi Önkormányzat |
| Ellenjegyezte:  ……………………………………….  **Vargáné dr. Kremzner Zsuzsanna** jegyző  Budapest Főváros XI. Kerület  Újbudai Polgármesteri Hivatal | Ellenjegyezte:  ..…………………………………………… |
| ………………………………………... |  |
| **dr. Lantos Ottó** |  |
| igazgató  Budapest Főváros XI. Kerület  Újbudai Polgármesteri Hivatal |  |

|  |  |
| --- | --- |
| ..……………………………………….  **Krausz Sándor Istvánné** |  |
| intézményvezető |  |